《亦好园海棠秋开红英满树》
宋代·喻良能

微云澹日映寒流，画出西园一幅秋。
白帝幻成红玉蘂，金风吹幅碧枝头。
睡余艳艳真妃子，梦罢愔愔一解愁。
熟赏细看须着句，为君重赋紫绵揉。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。